google/wiki40b huggingface dataset:
Εταιρεία Ύδρευσης και Αποχέτευσης Θεσσαλονίκης Α.Ε.

Ιστορικό

Ιδρύθηκε το 1998 (νόμος 2651/3.11.1998, Φ.Ε.Κ. Α' 248/3.11.1998) και προήλθε από τη συγχώνευση των ανώνυμων εταιρειών Οργανισμός Ύδρευσης Θεσσαλονίκης Α.Ε. (ΟΥΘ Α.Ε.) και Οργανισμός Αποχέτευσης Θεσσαλονίκης Α.Ε. (ΟΑΘ Α.Ε.). Είχε προηγηθεί στις 25 Ιουνίου 1997 η μετατροπή των ΝΠΔΔ ΟΥΘ και ΟΑΘ σε ανώνυμες εταιρίες. 
Διέπεται από τις διατάξεις του Κ.Ν. 2190/1920 «περί ανωνύμων εταιρειών» (ΦΕΚ 135 Τ.Α.) και συμπληρωματικά από τις διατάξεις του Ν. 2937/2001 Κεφ. Β’ (ΦΕΚ 169/Τ.Α.), καθώς και από το Ν. 3016/2002 όπως αυτός τροποποιήθηκε με το Ν. 3091/2002. Τελεί δε υπό την εποπτεία των υπουργείων Οικονομίας & Οικονομικών και Μακεδονίας – Θράκης, η δε διάρκεια αυτής ορίστηκε σε 99 έτη από την 3η Νοεμβρίου 1998, δηλ. μέχρι την 3η Νοεμβρίου 2097. Το αρχικό καταστατικό της εγκρίθηκε με την Αρ. ΕΓΑ/606/26-7-2001 (ΦΕΚ 989/30.07.2001) απόφαση κι είναι εγγεγραμμένη στο Μητρώο Ανωνύμων Εταιρειών (Μ.Α.Ε.) με αριθμό 41913/06/B/98/32. 
Η Διυπουργική Επιτροπή Αποκρατικοποιήσεων (Δ.Ε.Α.), με τις από 563/17.10.2000 και 605/27.07.2001 αποφάσεις της, αποφάσισε την εισαγωγή της εταιρείας στο Χρηματιστήριο Αθηνών, η οποία και πραγματοποιήθηκε με την πώληση μετοχών που προήλθαν από την αύξηση του μετοχικού της κεφαλαίου και την πώληση υφιστάμενων μετοχών κυριότητας του ελληνικού Δημοσίου, το οποίο ήταν ο αποκλειστικός μέτοχος έως τότε.
Η έκτακτη γενική συνέλευση των μετόχων της 27/07/2001 αποφάσισε ομόφωνα την αύξηση του μετοχικού της κεφαλαίου και την εισαγωγή των μετοχών της στην Κύρια Αγορά του Χρηματιστηρίου Αθηνών.

Διοίκηση

Τον Ιούνιο του 2019, ο από τον Μάιο του 2016 πρόεδρος της ΕΥΑΘ καθηγητής Ιωάννης Κρεστενίτης υπέβαλε την παραίτησή του, ενώ η θητεία του κανονικά έληγε τον Μάιο του 2021.
Στις 2 Αυγούστου 2019, κατά την έκτακτη γενική συνέλευση των μετόχων ορίστηκε ως ο νέος πρόεδρος της ΕΥΑΘ ο κ. Άγις Παπαδόπουλος.
Στις 27 Αυγούστου 2019, κατά την έκτακτη γενική συνέλευση των μετόχων ορίστηκε ως ο νέος διευθύνων σύμβουλος της ΕΥΑΘ ο κ. Νάρκισσος Γεωργιάδης.

H ΕΥΑΘ Παγίων

Κατά την εισαγωγή της, σύμφωνα με το άρθρο 22 του Ν. 2937/26.07.2001, το κύριο μέρος των πάγιων περιουσιακών στοιχείων της ΕΥΑΘ Α.Ε. μεταφέρθηκε κατά κυριότητα στο νεοσυσταθέν ΝΠΔΔ με την επωνυμία «ΕΥΑΘ Παγίων» άνευ ανταλλάγματος. Με σύμβαση διάρκειας 30 ετών, που υπογράφηκε στις 27.07.2001 μεταξύ του ελληνικού Δημοσίου, της ΕΥΑΘ Παγίων και της ΕΥΑΘ Α.Ε. χορηγήθηκε στην ΕΥΑΘ Α.Ε. το αποκλειστικό δικαίωμα παροχής ύδρευσης και αποχέτευσης στη γεωγραφική περιοχή της αρμοδιότητάς της. Με την ίδια σύμβαση η ΕΥΑΘ Παγίων οφείλει να παρέχει στην ΕΥΑΘ Α.Ε. τις αναγκαίες ποσότητες νερού, έναντι τιμήματος, για την εξυπηρέτηση των καταναλωτών της, η δε ΕΥΑΘ Α.Ε. οφείλει να λαμβάνει μέριμνα για την ορθολογική χρήση του πωλούμενου ύδατος και να καταβάλλει κάθε προσπάθεια για την όσο το δυνατόν μεγαλύτερη μείωση των διαρροών και απωλειών με τη βελτίωση κι ανακατασκευή του δικτύου υδροδότησης.
Κωνσταντίνος Κριμπάς

Σύνδεσμοι

1. Μονομαχία επιστημόνων - χριστιανών φονταμενταλιστών
Πανελλήνιο πρωτάθλημα ανώμαλου δρόμου γυναικών 1966

Το Πανελλήνιο πρωτάθλημα ανώμαλου δρόμου γυναικών 1966, διεξήχθη στις 20 Mαρτίου στην Αθήνα, στις αθλητικές εγκαταστάσεις του Αγίου Κοσμά (απόσταση 2000μ.). Πρωταθλητής στο ομαδικό αναδείχθηκε ο Πανιώνιος Γυμναστικός Σύλλογος Σμύρνης για πρώτη φορά στην ιστορία του.
Μοντέλο EKV MOSFET

Το μοντέλο EKV Mosfet είναι ένα μαθηματικό μοντέλο των Metal-Oxide Semiconductor τρανζίστορ πεδιακού φαινομένου (Field-Effect Transistors), το οποίο είναι σχεδιασμένο για την προσομοίωση κυκλωμάτων και την σχεδίαση αναλογικών κυκλωμάτων .
Αναπτύχθηκε από τους C. C. Enz, F. Krummenacher, και E. A. Vittoz (εξ ου και τα αρχικά EKV) περί του 1995, βασισμένο εν μέρει σε εργασία που είχαν κάνει την δεκαετία του 1980 . Σε αντίθεση με απλούστερα μοντέλα, όπως το μοντέλο του τετραγωνικού νόμου (Quadratic Model), το μοντέλο EKV είναι ακριβές ακόμα και όταν το MOSFET λειτουργεί στην περιοχή κάτω από την τάση κατωφλίου (subthreshold region) . Επιπλέον, περιγράφει πολλά ειδικά φαινόμενα που εμφανίζονται σχεδίαση ολοκληρωμένων κυκλωμάτων με υπομικρομετρικές (submicron) τεχνολογίες CMOS.
Οικογένεια Μπαλτς

Ιστορικό

Γενάρχης είναι ο Ηλίας Μουστάτσα ποστέλνικος, του οποίου ο εγγονός Μπάλτσε ήταν παχάρνικ του Ιερεμία Μοβίλα ηγεμόνα της Μολδαβίας (1595-1606)
Τα μέλη του Οίκου συνδέθηκαν με επιγαμίες με πριγκιπικές Οικογένειες Φαναριωτών, όπως οι Γκίκα, Μαυροκορδάτου, Καντακουζηνού, Στούρτζα, Δούκα, Καλλιμάχη, Μουρούζη, Χαντζερή και με ευγενείς της Κωνσταντινούπολης ή των Ηγεμονιών, όπως οι Μάνου, Χρυσοβέργη, Κατάργη, Κωστάκη, Ροσέττι, Ρακόβιτσα, Μπογδάν, Καντεμίρ, κά
O Θεόδωρος Μπαλτς ήταν κυβερνήτης (kaymakam) της Μολδαβίας (1856-57), όταν η χώρα έγινε Προτεκτοράτο μετά τη Συνθήκη των Παρισίων του 1856.
Μιχάλης Γενίτσαρης

Βιογραφία

Γεννήθηκε στην Αγία Σοφία του Πειραιά. Άρχισε να παίζει επαγγελματικά μπουζούκι και να τραγουδάει από το 1935 σε ηλικία 18 ετών. Έχει γράψει, συνθέσει και ερμηνεύσει τραγούδια όπως: «Εγω μάγκας φαινόμουνα», «Σαλταδόρος», «Με `πιάσαν επί Μεταξά», «Στα όρη βγαίνει η κάπαρη», «Μαυραγορίτες», «Θα `ρθω νύχτα τοίχο-τοίχο» και άλλα. Επίσης έχει συνθέσει και ερμηνεύσει το τραγούδι «Ένας λεβέντης έσβησε», που το έχει γράψει ο Νίκος Μάθεσης για τον θάνατο του Άρη Βελουχιώτη, καθώς και το τραγούδι "Στέλιος Καρδάρας", προς τιμήν του μαχητή της ΟΠΛΑ, Στέλιου Σπανού.
Επαρχία Ντονγκ (Ούλσαν)

Η Επαρχία Ντονγκ (Ντονγκ-γκου) είναι η ανατολική επαρχία της Ουλσάν, Νότια Κορέα. Το όνομά της σημαίνει κυριολεκτικά "Ανατολική Πτέρυγα". Έχει έκταση 36 τ.χλμ. και πληθυσμό 185.954 κατοίκων το 2009.

Εκπαίδευση

Στην επαρχία βρίσκεται το ανατολικό παράρτημα του πανεπιστημίου του Ουλσάν.
Μπόρατς Μπάνια Λούκα

Ιστορία

Ιδρύθηκε στις 4 Ιουνίου του 1922 σαν Ραντνίσκι σπόρτ κλάμπ Μπόρατς και το 1945 άλλαξε όνομα και πήρε το σημερινό. Το 1953 ανέβηκε στη Β΄ κατηγορία και το 1962 στην Α΄. Έχει κατακτήσει ένα Κύπελλο ποδοσφαίρου Γιουγκοσλαβίας. Το 2008 ανέβηκε στη πρώτη κατηγορία στο Πρωτάθλημα ποδοσφαίρου Βοσνίας-Ερζεγοβίνης. Είναι ομάδα των Σέρβων της Βοσνίας.

Άλλα τμήματα

Εκτός από το ποδόσφαιρο έχει τμήμα χάντμπολ που ιδρύθηκε το 1950, το οποίο εχει κατακτήσει δύο ευρωπαϊκούς τίτλους. Μέχρι το 1992 συμετείχε στο πρωτάθλημα Γιουγκοσλαβίας και σήμερα σε αυτό της Βοσνίας Ερζεγοβίνης.
Επίσης, έχει τμήμα πόλο που ιδρύθηκε το 1947.
Φυλή (ζωοτεχνία)

Φυλή (ή ράτσα) είναι μια ομάδα ζώων του ίδιου είδους, τα οποία βάσει της καταγωγής τους, ορισμένων μορφολογικών και φυσιολογικών χαρακτηριστικών τους και της χρησιμοποίησής τους από τον άνθρωπο παρουσιάζουν στενή ομοιότητα μεταξύ τους. Οι σημαντικότεροι μηχανισμοί δημιουργίας και εξέλιξης μιας φυλής είναι η γεωγραφική απομόνωση πληθυσμών από άλλους, η φυσική και η τεχνητή επιλογή, η μετανάστευση και η γενετική παρέκκλιση. Η σύζευξη μεταξύ ατόμων διαφορετικών φυλών ονομάζεται διασταύρωση και το αποτέλεσμα αυτής λέγεται υβρίδιο.
Βάγια Βοιωτίας

Ιστορία

Σύμφωνα με τη μυθολογία στο  "Φίκιον" ή "Φίνιον" όρος ή "Φαγά",  που δεσπόζει  στον κάμπο των Βαγίων, κατοικούσε η Σφίγγα. Από τα Βάγια προέρχονταν και οι πρωτεργάτες της Επανάστασης του 1821 στη Βοιωτία.
 "ΒΑΓΙΑ-ΚΑΣΝΕΣΙ (Βοιωτίας): Διαδρομή στο χώρο και το χρόνο" , ( http://vagia-kasnesi.blogspot.gr )]

Διοικητικές μεταβολές

Τα Βάγια αποτέλεσαν έδρα της κοινότητας Βαγίων που συστάθηκε το 1912 και στην συνέχεια του δήμου Βαγίων που λειτούργησε χωρίς μεταβολές την περίοδο 1994-2010. Με την εφαρμογή του σχεδίου Καλλικράτης το 2011 εντάχθηκαν στον νέο διευρυμένο Δήμο Θηβαίων.

Αθλητισμός

Tο δημοφιλέστερο άθλημα στην κωμόπολη είναι το ποδόσφαιρο. Τα Βάγια έχουν τον Αθλητικό Σύλλογο Παμβαγιακό που ιδρύθηκε το 1957 και έχει έδρα το Δημοτικό Γήπεδο Βαγίων χωρητικότητας 1.000 θεατών. Η σπουδαιότερη στιγμή του συλλόγου ήταν την περίοδο 1998-99 που αγωνίστηκε στη Δ' Εθνική.
Esquadrão de Demonstração Aérea

Η Esquadrão de Demonstração Aérea (Μοίρα Επίδειξης Αέρα), γνωστή ως Esquadrilha da Fumaça  (Μοίρα του Καπνού) είναι η ακροβατική ομάδα της Αεροπορίας της Βραζιλίας και το ακροβατικό αεροσκάφος είναι το Embraer T-27 Tucano.

Ιστορία

Η πρώτη επίδειξη της Esquadrilha da Fumaça πραγματοποιήθηκε στις 14 Μαΐου 1952 με 4 αεροσκάφη T-6 Harvard, τα οποία παρέμειναν αεροσκάφη της ομάδας έως και την απόσυρση τους στις 31 Ιανουαρίου 1976.
Κατά την περίοδο μεταξύ 1969 και 1973 χρησιμοποιήθηκαν ακόμη 7 αεροσκάφη Fouga T-24 Magister.
Η ακροβατική ομάδα είχε προσωρινά διαλυθεί μετά την απόσυρση του T-6 Harvard για  να ανασυσταθεί στις 21 Οκτωβρίου 1982 με το σημερινό της όνομα. Είχε σε αποστολή τα Embraer T-27 Tucano, και η πρώτη επίδειξη πραγματοποιήθηκε στις 8 Δεκεμβρίου του 1983, με αεροσκάφη χρώματος λευκού και κόκκινου.
Στη συνέχεια, τα χρώματα της ακροβατικής ομάδας έγιναν εκείνα της Βραζιλιάνικης σημαίας.

Βραβεία

Το 1985, η Esquadrilha έλαβε το βραβείο "Ασφάλεια Πτήσεων" από την USAF για τον υψηλό βαθμό ασφάλειας που επέδειξε στις ακροβατικές δραστηριότητες.

Πρωτιές

Το 1996 καταγράφηκε στο βιβλίο των ρεκόρ Γκίνες για την εκτέλεση ανάστροφης πτήσης στα 3.000 μέτρα, διάρκειας 30 δευτερολέπτων με ένα σχηματισμό αποτελούμενο από 10 αεροσκάφη.
Τσέρι (Ιταλία)

Ιστορία

Ο σημερινός οικισμός ιδρύθηκε το 1236 από τους κατοίκους της Καιρέας (Caere), αρχαίας Ετρουσκικής και κατόπιν ρωμαϊκής  πόλης. Ο καινούριος οικισμός ονομάστηκε Νέα Καιρέα (στα λατινικά Caere Novum) ενώ η αρχαία πόλη έμεινε γνωστή ως Παλαιά Καιρέα (στα λατινικά Caere Vetus). Με το πέρασμα των χρόνων το όνομα Nέα Καιρέα απλοποιήθηκε σε Τσέρι (Ceri) και η Παλαιά Καιρέα έγινε το σημερινό Τσερβέτερι (Cerveteri). Η επιλογή της θέσης του νέου οικισμού έγινε για αμυντικούς λόγους αφού ο βράχος ήταν ένα φυσικό οχυρό. Την ίδια εποχή κατασκευάστηκε ένα κάστρο για καλύτερη προστασία των κατοίκων.
Από τον 13ο έως τον 14ο αιώνα το Τσέρι ανήκε στους Νορμανδούς, μετά πέρασε στην ιδιοκτησία πολλών ευγενών οικογενειών της Ρώμης όπως οι Ορσίνι (1446), οι Μπορομέο (1657), οι Οντεσκάλκι (1678) για να καταλήξει στους Τορλόνια (1833), που είναι εν μέρει και σήμερα οι ιδιοκτήτες του.
Βάλλα

Η Βάλλα ήταν αρχαία πόλη στην ορεινή Πιερία της Μακεδονίας, στον ποταμό Αλιάκμονα, νότια της Φυλακής, πιθανώς στο σύγχρονο Παλαιογράτσανο.
Αυστριακό σελίνι

Το σελίνι (γερμ. Schilling) ήταν από το 1925 μέχρι το 1999 το νόμισμα της Αυστρίας. Κατόπιν αντικαταστάθηκε από το ευρώ με ισοτιμία €1 = 13,7603 σελίνια. Παρέμεινε σε κυκλοφορία στην Αυστρία, ως υποδιαίρεση του ευρώ και ως μέσο πληρωμής, μέχρι την εισαγωγή των τραπεζογραμματίων και των κερμάτων του κοινού ευρωπαϊκού νομίσματος το 2002. Διαιρούνταν σε 100 γρόσια (γερμ. Groschen).
Ο κωδικός ISO 4217 για το σελίνι ήταν το ATS.

Ιστορία

Το σελίνι αντικατέστησε την αυστριακή κορόνα σε αναλογία 1:10.000 την 1η Μαρτίου 1925. Το 1938, με το Άνσλους, την προσάρτηση της Αυστρίας από τη Ναζιστική Γερμανία, αντικαταστάθηκε από το γερμανικό μάρκο (το Reichsmark), σε αναλογία 1:1,5 και επανεισήχθη από τη Δεύτερη Αυστριακή Δημοκρατία αμέσως μετά τον Δεύτερο Παγκόσμιο Πόλεμο (30 Νοεμβρίου 1945). Η αναλογία αντικατάστασης του Reichsmark ήταν 1:1, αλλά με όριο τα 150 σελίνια ανά άτομο. Η τελική αντικατάσταση έγινε το 1947, οπότε και εισήχθη το «νέο» σελίνι. Το νόμισμα αυτό σταθεροποιήθηκε απόλυτα τη δεκαετία του 1950 και συνδέθηκε με το αμερικανικό δολάριο σε αναλογία $1 = 26 σελίνια. Μετά την κατάρρευση του συστήματος ισοτιμιών Bretton Woods το 1971, το σελίνι συνδέθηκε με ένα "καλάθι" νομισμάτων, και από τον Ιούλιο του 1976 με το γερμανικό μάρκο. 
Το σελίνι έχει πάψει να είναι μέσο πληρωμής από την 1η Μαρτίου 2002. Ανταλλάσσεται όμως με ευρώ από την Αυστριακή Εθνική Τράπεζα, χωρίς ημερομηνία λήξης.
Βοριράνιο

«Μητρικό» και «θυγατρικά» βοριράνια

Το βοριράνιο είναι η «μητρική ένωση» για μια σειρά «θυγατρικών» του παραγώγων, που μαζί με τη «μητρική ένωση», ονομάζονται συλλήβδην «βοριράνια». Πρόκειται, δηλαδή, για όλες οι παράγωγες ετεροκυκλικές οργανικές ενώσεις που περιέχουν έναν (τουλάχιστον) βοριρανικό δακτύλιο, δηλαδή τριμελή ετεροκυκλικό δακτύλιο που μεριέχει μια βορυλενική ομάδα (-BH-) και δυο (2) μεθυλενικές ομάδες (-CH₂-).
Αστεγία στην Ελλάδα

Η αστεγία στην Ελλάδα είναι σημαντικό κοινωνικό ζήτημα. Σύμφωνα με εκτίμηση, η αστεγία επηρεάζει πάνω από 20.000 άτομα μόνο στην Αθήνα.
Μερικοί ερευνητές επισημαίνουν το πρόβλημα της έλλειψης επαρκών δεδομένων, με αποτέλεσμα να υπάρχουν σημαντικές προκλήσεις για την τεκμηρίωση της ορατής και κρυφής έλλειψης στέγης στην Ελλάδα. Παρά την επιδείνωση του προβλήματος, έχουν αναπτυχθεί πολιτικές για την αντιμετώπιση του.
Μια μελέτη διαπίστωσε ότι στην Αθήνα, η πλειοψηφία των αστέγων ατόμων έγιναν άστεγοι μέσα στα τελευταία πέντε χρόνια. Ορισμένες εκθέσεις δηλώνουν ότι η οικονομική κρίση έχει οδηγήσει σε αύξηση των άστεγων παιδιών στην Ελλάδα. Πολλά από αυτά τα παιδιά είναι μεταξύ 5 και 14 ετών.
Οι μελετητές υποστηρίζουν ότι το ζήτημα των άστεγων παιδιών στην Ελλάδα είναι μια υποπεριοχή που ερευνάται, με αδύναμες απαντήσεις από τη πολιτική. Είναι ένα πρόβλημα που σχετίζεται με τις πρόσφατες εξελίξεις της μετανάστευσης προς την Ελλάδα, κυρίως από την Αλβανία.
Αύγουστος της Σαξονίας-Μέρσενμπουρκ-Τσέρμπιχ

Βιογραφία

Ήταν ο δευτερότοκος γιος του Χριστιανού Α΄ δούκα της Σαξονίας-Μέρσενμπουρκ και της Χριστιανής, κόρης του Φιλίππου δούκα του Σλέσβιχ-Χόλσταϊν-Σόνντερμπουρκ-Γκλύκσμπουρκ.
Σύζυγός του έγινε η Χέντβιχ, της οποίας  αδελφή Ελισάβετ παντρεύτηκε τον αδελφό του Ερρίκο.
Ουίλιαμ Κέλιν

Πρώτα χρόνια εκπαίδευση

Ο Κέλιν αποφοίτησε με πτυχίο στα μαθηματικά και τη χημεία από το πανεπιστήμιο Ντιουκ. Συνέχισε τις σπουδές του αποκτώντας το διδακτορικό του το 1982. Έκανε την πρακτική του στην παθολογία στο Τζονς Χόπκινς. Ύστερα συνέχισε τις σπουδές του στο Ινστιτούτο Καρκίνου Ντάνα-Φάρμπερ. Εκεί έκανε έρευνα στο εργαστήριο του Ντέιβιντ Λίβινγκστον, όπου μελέτησε το ρετινοβλάστωμα. Το 1992, έστησε το δικό του εργαστήριο στο ινστιτούτο κάτω από την αίθουσα του Λίβινγκστον, όπου έκανε έρευνα για κληρονομικές μορφές καρκίνου, όπως το σύνδρομο φον Χίπελ-Λίνταου. Έγινε καθηγητής στην Ιατρική Σχολή του Χάρβαρντ το 2002.

Καριέρα

Έγινε Βοηθός Διευθυντής της Βασικής Επιστήμης στο Κέντρο Καρκίνου Ντάνα-Φάρμπερ/Χάρβαρντ το 2008. Η έρευνα του στο Ντάνα-Φάρμπερ έχει επικεντρωθεί στην κατανόηση του ρόλου των μεταλλάξεων στα ογκοκατασταλτικά γονίδια στην ανάπτυξη του καρκίνου.  Έχει ασχοληθεί κυρίως με το ρετινοβλάστωμα, το σύνδρομο φον Χίπελ-Λίνταου και τα ογκοκατασταλτικά γονίδια p53.
Το έργο του χρηματοδοτήθηκε από τα Εθνικά Ινστιτούτα Υγείας, την Αμερικανική Εταιρεία Καρκίνου, το Φιλανθρωπικό Ίδρυμα Ντόρις Ντιουκ και άλλους.
Είναι μέλος του διοικητικού συμβουλίου της Eli Lilly.

Προσωπική ζωή

Ήταν παντρεμένος με τη χειρουργό Κάρολιν Κέλιν από το 1988 μέχρι το θάνατό της από καρκίνο το 2015. Απέκτησαν δύο παιδιά.
Παγοπέδιλο

Τα παγοπέδιλα είναι μπότες (η παπούτσια) με λάμες στο κατώτατο σημείο που χρησιμοποιούνται σε φυσικές (λίμνες, ποταμια) η τεχνίτες (παγοδρόμια) επιφάνειες πάγου για πατινάζ.

Ιστορία

Τα πρώτα παγοπέδιλα κατασκευαζόντουσαν από ζωικά κόκκαλα. Στην αρχαία Ελλάδα, οι αθλητές έδεναν τα παγοπέδιλα στα πόδια τους όπως άλλα πέδιλα. Δημιουργήθηκαν αρχικά για τη διεξαγωγή των πολέμων στα παγωμένα έλη, αλλά σήμερα χρησιμοποιούνται κυρίως για ψυχαγωγικές δραστηριότητες ή για αθλητικούς διαγωνισμούς.

Τύποι

Παγοπέδιλα κατασκευάζονται από διαφορετικά υλικά όπως δέρμα, πλαστικά, υφάσματα και σύνθετα υλικά. Αθλήματα στα οποία χρησιμοποιούνται παγοπέδιλα είναι το καλλιτεχνικό πατινάζ, το χόκεϋ επί πάγου και τη παγοδρομία ταχύτητας, υπάρχουν επομένως σε τρεις τύπους που διαφέρουν στις λάμες. Τα παγοπέδιλα για καλλιτεχνικό πατινάζ και χόκεϋ χρησιμοποιούνται και για το πατιναζ γενικότερα, δηλαδή στον περίπατο.
Εκείνος κι εκείνος (σειρά)

Υπόθεση

Ο Λουκάς (Βασίλης Διαμαντόπουλος) και ο Σόλων (Γιώργος Μιχαλακόπουλος) είναι δύο απλοί άνθρωποι, που σατιρίζουν τα κακώς κείμενα της κοινωνίας και προσπαθούν με σχόλια, απόψεις, συζητήσεις να κατανοήσουν τον παραλογισμό και τον προβληματισμό της σημερινής κοινωνίας. Είναι σαν δύο κλασικοί «Ρωμιοί», που προσπαθούν να καταλάβουν την κοινωνία των τελευταίων χρόνων της Χούντας.

Συντελεστές

Ηθοποιοί: Βασίλης Διαμαντόπουλος (Λουκάς), Γιώργος Μιχαλακόπουλος (Σόλων), Νίκος Κούρος, Ελπίδα Μαζαράκη, Βάντα Καρακατσάνη, Στέλιος Λιονάκης, Δημήτρης Μπικηρόπουλος, Βασίλης Τσιβιλίκας, Άννα Κυριακού, Τζούλια Αργυροπούλου.
Σενάριο: Κώστας Μουρσελάς
Σκηνοθεσία: Κωστής Ζώης (15 επεισόδια), Βασίλης Διαμαντόπουλος (43 επεισόδια), Φώτης Λαζαρίδης (45 επεισόδια)
Τηλεσκηνοθεσία: Βασίλης Βλαχοδημητρόπουλος (52 επεισόδια), Μιχάλης Παπανικολάου (51 επεισόδια)
Παραγωγός: Νίκος Νικολαρέας
Εταιρεία παραγωγής: Τομή (78 επεισόδια), T.V.-R.C. (25 επεισόδια)
Μουσική: Κωστής Ζώης
Σκηνικά: Μανώλης Μαριδάκις
Φωτογραφία: Γιώργος Μακρινός
Μουσική τίτλων: "Baba O' Riley" του ροκ συγκροτήματος "The Who" του 1971.

Ριμέικ

Η σειρά "Εκείνος και εκείνος" ξαναγυρίστηκε το 1989, με σκηνοθέτη τον Κώστα Κουτσομύτη, διότι η αρχική σειρά δεν είχε διασωθεί, παρά μόνο ένα απόσπασμα από το επεισόδιο "Το αυγό". Δεκατρία από τα σενάρια του Κώστα Μουρσελά ξαναμεταφέρθηκαν από την ΕΤ2, στην τηλεόραση με το αρχικό δίδυμο (Βασίλης Διαμαντόπουλος και Γιώργος Μιχαλακόπουλος), αλλά με άλλους συμπρωταγωνιστές (Μαρί Κωνσταντάτου, Τάσος Κωστής, Σταμάτης Τζελέπης, Τίμος Περλέγκας, Δημήτρης Κατσιμάνης, Χρήστος Κόκκινος και Τσιμάρας Τζανάτος) και σκηνογράφο (Μικές Καραπιπέρης). Το πρώτο επεισόδιο προβλήθηκε στις 9 Μαρτίου 1989 με ημέρα προβολής Πέμπτη. Η σειρά ολοκληρώθηκε σε 13 ημίωρα επεισόδια.
Το ριμέικ ήταν αξιόλογο, αλλά πάντως όχι τόσο επίκαιρο όσο το αρχικό έργο. Επαναπροβλήθηκε από την ΕΤ2 το 1990, το 1991, το 1992 και το 1999. Επίσης, το ριμέικ είναι το μόνο που διασώζεται.

Λίστα επεισοδίων του ριμέικ

1. Στάση λεωφορείου
2. Το αυγό
3-4. Ταυτότητα
5. Ο τροχός
6. Μια δουλειά αλλιώτικη από τις άλλες
7. Η σφραγίδα
8. Τα δόντια
9. Ελένη
10-11. Ο θαυμαστός κύριος Κλήμης
12-13. Συζήτηση περί παραλόγου
Γκυ της Νόλα

Βιογραφία

Ήταν ο τέταρτος γιος τού Σίμωνα 6ου κόμη τού Λέστερ και της Ελεονόρας των Ανζού, κόρης τού Ιωάννη της Αγγλίας.
Συμμετείχε στη μάχη τού Έβεσχαμ εναντίον των βασιλικών δυνάμεων τού θείου του Ερρίκου Γ΄ της Αγγλίας και τού γιού εκείνου πρίγκιπα Εδουάρδου (Α΄). Ο πατέρας του και ο μεγαλύτερος αδελφός του Ερρίκος εκτελέστηκαν κατά την καταστροφική μάχη και ο Γκυ τραυματίστηκε σοβαρά και αιχμαλωτίστηκε.
Βίλχελμ Βέμπερ

Τα πρώτα χρόνια

Ο Βέμπερ γεννήθηκε στο Βίτενμπεργκ το 1804. Ο πατέρας του ήταν καθηγητής θεολογίας. Ο Ουίλλιαμ ήταν ο δεύτερος από τους τρεις γιους της οικογένειας και από νωρίς διακρινόταν για την κλίση του στην επιστήμη. Όταν διαλύθηκε το πανεπιστήμιο του Βίτενμπεργκ ο πατέρας του μεταφέρθηκε στο πανεπιστήμιο του Χάλλε. Ο Βέμπερ που είχε πάρει τα πρώτα μαθήματα από τον πατέρα του συνέχισε στο σχολείο και ορφανοτροφείο του Χάλλε. Μετά το σχολείο συνέχισε στο πανεπιστήμιο και αφοσιώθηκε στις φυσικές επιστήμες. Αφού διακρίθηκε στο πανεπιστήμιο διορίστηκε εκτάκτως καθηγητής φυσικών επιστημών στο Χάλλε.

Καριέρα

Το 1831 με υπόδειξη του μαθηματικού Καρλ Φρίντριχ Γκάους προσελήφθη από το πανεπιστήμιο του Γκέτινγκεν ως καθηγητής φυσικής, σε ηλικία 27 ετών. Οι διαλέξεις του χαρακτηρίζονταν ενδιαφέρουσες και διδακτικές. Επίσης διακρινόταν και στον πειραματικό τομέα. Οι σημαντικότερες έρευνες του Βέμπερ δημοσιεύτηκαν μεταξύ του 1825 και 1838. Το 1833 σε συνεργασία με τον Γκάους κατασκεύασε τον πρώτο ηλεκτρομαγνητικό τηλέγραφο με τον οποίο συνέδεσε το αστεροσκοπείο με το ινστιτούτο φυσικής του Γκέτινγκεν. Κατά την διάρκεια του 1864 δημοσίευσε το έργο του Electrodynamic Proportional Measures το οποίο περιείχε ένα πλήρες σύστημα μονάδων μέτρησης πάνω στον ηλεκτρισμό
Ο Βέμπερ πέθανε στο Γκέτινγκεν το 1891 σε ηλικία 86 ετών
Ρομπέρτας Γιαβτόκας

Καριέρα

Γεννήθηκε στην πόλη Σιαουλιάι. Ξεκίνησε από την Σιαουλάι στο πρωτάθλημα Λιθουανίας την σεζόν 1997-98. Το 1999 αγωνίστηκε στο Κολέγιο της Αριζόνα. Στη συνέχεια το 2000 επέστρεψε στην πατρίδα του και αγωνίστηκε στη Λιέτουβος Ρίτας στην οποία αγωνίστηκε έως το 2006. Το 2001 οι Σαν Αντόνιο Σπερς τον επέλεξαν στο νούμερο 56 του ντραφτ. Το 2002 είχε ένα πολύ σοβαρό ατύχημα οδηγώντας τη μοτοσυκλέτα του που τον κράτησε για ένα χρόνο εκτός γηπέδων. 
Ο Παναθηναϊκός τον απέκτησε το καλοκαίρι του 2006. Με τους πράσινους κατέκτησε το Τριπλ Κράουν. Στις 24 Ιουλίου 2007 υπέγραψε συμβόλαιο δύο ετών με τη Dynamo Moscow της ρωσικής Σούπερ Λιγκ Α. Στο Ντιναμό βελτίωσε το ποσοστό ελεύθερης βολής του από 35,5% σε 54,5% και βελτίωσε τη μέση βαθμολογία σε 12,2 πόντους ανά παιχνίδι . Το 2009, έγινε μέλος του ρωσικού συλλόγου Khimki της Μόσχας. Στις 15 Ιουλίου 2010 υπέγραψε συμβόλαιο διάρκειας δύο ετών με την ισπανική Valencia.
Τον Ιούνιο του 2011 επέστρεψε στη Λιθουανία και υπέγραψε τριετές συμβόλαιο με την Ζάλγκιρις του λιθουανικού LKL. Το συμβόλαιό του του ανανεώθηκε το 2015. Στις 20 Ιουνίου 2012, ο Robertas Javtokas ονομάστηκε ως ένας από τους καλύτερους παίκτες του EuroCup όλων των εποχών. Πήρε 4η θέση από τις 10 καλύτερες. Το 2015 ανανέωσε με την Ζάλγκιρις για ένα ακόμη έτος. Το 2016 το συμβόλαιό του επεκτάθηκε περαιτέρω με τον Žalgiris. 
Στις 8 Ιουνίου 2017, ο Javakas ανακοίνωσε την αποχώρησή του από το επαγγελματικό μπάσκετ. Στις 9 Ιουνίου 2017, έπαιξε το τελευταίο του παιχνίδι ως επαγγελματίας παίκτης. Ο Ρομπέρτας Γιαβτόκας αποσύρθηκε από την αγωνιστική δράση, αλλά παρέμεινε στην Ζάλγκιρις, καθώς ανέλαβε τον ρόλο του αθλητικού διευθυντή της ομάδας.

Εθνική Λιθουανίας

Με την Εθνική Λιθουανίας έχει συμμετάσχει στα Ευρωμπάσκετ 2001, 2005, 2007, 2011 2013 και 2015 κερδίζοντας ένα χάλκινο και δυο ασημένια μετάλλια. Επίσης συμμετείχε στα Μουντομπάσκετ του 2006 και 2010 και στην Ολυμπιάδα της Αθήνας το 2004 και στην Ολυμπιάδα του Λονδίνου το 2012. Είναι τέταρτος Λιθουανός όλων των εποχών με τις περισσότερες συμμετοχές (91).
Μύρινα Καρδίτσας

Ιστορία

Στην Περιοχή της Μυρίνης από ανασκαφικές έρευνες διαπιστώθηκε η ύπαρξη αρχαίου οικισμού που χρονολογείται από τα αρχαϊκά ως τα ρωμαϊκά χρόνια. Ο σημαντικός αυτός οικισμός φαίνεται πως αποτελούσε μια ανεξάρτητη πόλη-κράτος ανάμεσα στο Κιέριο και την Μητρόπολη. Στο παρελθόν στον αρχαιολογικό χώρο της Μυρίνης είχαν αποκαλυφθεί νομισματικοί θησαυροί φυλαγμένοι σε αγγεία στο έδαφος. Κοντά στο χωριό Μύρινα βρίσκεται αεροδρόμιο ελαφρών αεροσκαφών, με φορέα λειτουργίας το Δήμο Καρδίτσας, στον οποίο και ανήκει.
Έχει άριστη ρυμοτομία, πλατείες, ασφαλτοστρωμένους δρόμους και φωτισμό. Τα σπίτια των κατοίκων είναι καινούρια και σύγχρονα. Η ύδρευση και άρδευση γίνεται από τη λίμνη Πλαστήρα. Έχει καινούριο Κοινοτικό Κατάστημα, Αγροτικό Ιατρείο, Σχολείο και Ηρώον.
Στον οικισμό υπάρχουν δύο ναοί, της Αγίας Παρασκευής και του Αγίου Δημητρίου. Σε απόσταση λίγων μέτρων από τον Άγιο Δημήτριο αναβλύζει ευώδη νερό (Αγιονέρι), το οποίο αποδίδουν στον Μυροβλύτη Άγιο Δημήτριο και είναι στεγασμένο με ειδική κτισμένη κατασκευή.
Ο αυτοκράτορας Θεοδόσιος Α΄ο Μέγας, βαπτίστηκε Χριστιανός το 380 μ.χ. και τον επόμενο χρόνο  συγκάλεσε τη Β' Οικουμενική Σύνοδο στην Κωνσταντινούπολη. Έδειξε ιδιαίτερη ευαισθησία για την ενίσχυση της Εκκλησίας και έναντι της ειδωλολατρικής θρησκείας. Στη συνέχεια ζήτησε να κτιστούν σε όλη την αυτοκρατορία Ιεροί Ναοί. Κτίστηκαν πολλοί ναϊσκοι αφιερωμένοι στο νέο άγιο της χριστιανοσύνης, τον Άγιο Δημήτριο. Τότε κτίστηκε και ένας ναϊσκος στην αρχαία πόλη Μεθύλιον. Το έτος 1893 κατεδαφίστηκε ο κατεστραμμένος ναϊσκος και στη θέση του κτίστηκε ο σημερινός. Κοντά στον ναό του Αγίου Δημητρίου βρίσκεται το Νεκροταφείο του χωριού.